proxectonos/corpus_dominio_legal_administrativo_tmp huggingface dataset:
ORDE do 1 de outubro de 2007 pola que se resolve a convocatoria de subvencións a proxectos de accións de investigación-acción que teñan relación co esforzo global anti-VIH/SIDA en Galicia.
CONSELLERÍA DE SANIDADE — III. OUTRAS DISPOSICIÓNS — 11/10/2007

Por Orde do 24 de maio de 2007, da Consellería de Sanidade (DOG nº 106, do 4 de xuño), dítanse normas para a concesión de subvencións a proxectos de accións de investigación-acción que teñan relación co esforzo global anti-VIH/SIDA en Galicia.
O artigo 9º da citada norma establece que, examinadas pola comisión de valoración as solicitudes presentadas, e logo de emitida a proposta de resolución polo director xeral de Saúde Pública, se procederá á súa resolución mediante orde da Consellería de Sanidade, que será publicada no Diario Oficial de Galicia, facéndose constar a contía das axudas concedidas.
Na súa virtude,
DISPOÑO:
Artigo único.-Aprobar ou denegar os proxectos ou accións de investigación-acción dirixidos ás persoas, asociacións, corporacións locais e universidades que se recollen no anexo desta orde, así como adxudicarlles as contías que se determinen nel.
Santiago de Compostela, 1 de outubro de 2007.
María José Rubio Vidal
Conselleira de Sanidade
Ver referencia pdf "19800D009P025.PDF"
CORRECCIÓN de erros.-Orde do 18 de setembro de 2007 pola que se establecen as bases reguladoras para a concesión, en réxime de concorrencia competitiva, das subvencións destinadas ás entidades locais, encamiñadas ao desenvolvemento na Comunidade Autónoma de Galicia de Cidades Dixitais 2007-2010 no marco do Plan estratéxico galego da sociedade da información e o Plan Avanza, e se procede á súa convocatoria (código procedemento IN516A) (Diario Oficial de Galicia número 187, do 26 de setembro).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 11/10/2007

Advertido  erro  na orde de referencia, publicada no DOG n º 187, do 26 de setembro, cómpre realizar a seguinte corrección:
Na páxina 15.906, segunda columna, artigo 19, punto 1º, onde di: «Para cobrar a subvención concedida, o beneficiario deberá presentar un exemplar con toda a documentación xustificativa (orixinal ou copia compulsada), nos lugares sinalados no artigo 3 da convocatoria, tendo de prazo para presentala ata o 15 de novembro de cada anualidade, tendo en conta que a documentación debe ser redactada en galego no caso de ter asumido o compromiso de emprego do idioma galego recollido no punto 6 do anexo III», debe dicir:  «Para cobrar a subvención concedida, o beneficiario deberá presentar un exemplar con toda a documentación xustificativa (orixinal ou copia compulsada), nos lugares sinalados no artigo 3 da convocatoria, tendo de prazo para presentala ata o 15 de novembro de cada anualidade, salvo na anualidade 2007 na que o prazo de xustificación será antes do 15 de decembro de 2007, tendo en conta que a documentación debe ser redactada en galego no caso de ter asumido o compromiso de emprego
do idioma galego recollido no punto 6 do anexo III».
Esta corrección de erros non modifica o prazo de presentación das solicitudes.
ORDE do 1 de outubro de 2007 pola que se modifica a do 6 de xullo, pola que se establece o número de unidades e os postos de traballo docentes dos centros públicos dependentes da Consellería de Educación e Ordenación Universitaria nos niveis de educación infantil, primaria e educación especial.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/10/2007

A Orde do 6 de xullo de 2007 estableceu o número de unidades e os postos de traballo docentes dos centros públicos dependentes desta consellería nos niveis de educación infantil, primaria e educación especial, un catálogo que pretende a ampliación gradual dos cadros de persoal docente dos centros e a súa efectiva organización.
Neste contexto xorde a necesidade de revisar a oferta dalgúns centros e adaptala ás exixencias duns cadros de persoal que incidan na calidade da educación.
En consecuencia, esta consellería, por proposta da Dirección Xeral de Ordenación e Innovación Educativa,
DISPÓN:
Artigo único.-Modificar a Orde do 6 de xullo de 2007 pola que se establece o número de unidades e postos de traballo docentes dos centros públicos dependentes da Consellería de Educación e Ordenación Universitaria nos niveis de educación infantil, primaria e educación especial.
A orde de referencia queda modificada como segue:
Un.-O anexo II rexistra as modificacións de unidades e postos de traballo dos centros que a continuación se relacionan:
Ver referencia pdf "19800D001P007.PDF"
Dous.-Elimínase o CEE Príncipe Felipe de Pontevedra do anexo II.
Tres.-Modifícanse as unidades e postos de traballo dos seguintes centros do anexo III, que quedan catalogados como segue:
Ver referencia pdf "19800D001P007.PDF"
Catro.-No anexo IV, o posto do departamento de orientación catalogado como de educación primaria, debe aparecer catalogado como de educación secundaria en todos os casos.
Cinco.-No anexo V elimínase a EEI Monte da Vila do Grove (código 36015123), pasando a estar incluída no anexo I co seguinte catálogo:
Ver referencia pdf "19800D002P007.PDF"
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 1 de outubro de 2007.
Laura Sánchez Piñón
Conselleira de Educación e Ordenación
Universitaria
ORDE do 4 de outubro de 2007 pola que se modifica a do 26 de agosto de 2005 sobre delegación de competencias en órganos da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/10/2007

Por Orde do 26 de agosto de 2005 delegáronse competencias en distintos órganos da Consellería de Educación e Ordenación Universitaria. A experiencia acadada na aplicación desta orde, e coa finalidade de axilizar a xestión administrativa, aconsellan ampliar a delegación outorgada aos delegados provinciais, para o cal cómpre modificar o artigo 2º da citada orde.
Na súa virtude, facendo uso das facultades que me confiren os artigos 43.3º e 44 da Lei 1/1983, do 22 de febreiro, reguladora da Xunta e da súa Presidencia, modificada pola Lei 11/1988, do 20 de outubro, e pola Lei 2/2007, do 28 de maio, do traballo en igualdade das mulleres, e o artigo 72.4º da Lei 11/1992, do 7 de outubro, de réxime financeiro e orzamentario de Galicia, texto refundido aprobado polo Decreto lexislativo 1/1999, do 7 de outubro, e tendo en conta o disposto nos artigos 12 e 13 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, e demais disposicións de xeral aplicación.
DISPOÑO:
Primeiro.-O artigo 2 da Orde do 26 de agosto de 2005 sobre delegación de competencias en órganos da Consellería de Educación e Ordenación Universitaria queda redactado do seguinte xeito:
Artigo 2º.-Delegación nas delegacións provinciais.
Deléganse nos delegados provinciais, e para o seu ámbito territorial, as seguintes competencias:
A formalización dos contratos do profesorado de relixión e anexos aos contratos vixentes, os de carácter temporal do persoal non docente e dos nomeamentos do persoal en prácticas, interino e substituto docente para impartir ensinanzas escolares.
O recoñecemento de trienios e sexenios aos funcionarios pertencentes a corpos ou escalas adscritos a esta consellería e ao profesorado de relixión.
A concesión ao persoal con destino na súa provincia de autorización para asistiren a cursos e actividades de formación e perfeccionamento, así como a designación de comisións de servizo con dereito a indemnización, previstas no artigo 4 do Decreto 144/2001, do 7 de xuño.
Segundo.- Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de outubro de 2007.
Laura Sánchez Piñón
Conselleira de Educación e Ordenación Universitaria
ORDE do 28 de setembro de 2007 pola que se dispón o nomeamento de vogais do Comité Provincial de Seguridade e Saúde Laboral de Lugo.
CONSELLERÍA DE TRABALLO — II. AUTORIDADES E PERSOAL — 10/10/2007

O Decreto 200/2004, do 29 de xullo, regula no seu artigo 16 a composición e procedemento de nomeamento dos vogais dos comités provinciais de Seguridade e Saúde Laboral.
No desenvolvemento previsión publicouse a Resolución do 8 de abril de 2005, da Dirección Xeral de Relacións Laborais, pola que se publica a composición dos vogais dos comités provinciais de Seguridade e Saúde Laboral.
En consecuencia, en virtude das facultades que me confire o artigo 38 de la Lei 1/1983, do 22 de febreiro, reguladora da Xunta e da súa Presidencia, reformada pola Lei 11/1998, do 20 de outubro, o artigo 14 do Decreto 200/2004, do 29 de xullo, e o artigo 2 da Orde do 15 de outubro de 2004, en relación co Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia,
DISPOÑO:
Artigo 1º
Polos cambios nas designacións producidas pola organización empresarial, noméanse como vogais do Comité Provincial de Seguridade e Saúde Laboral de Lugo, por proposta da súa correspondente organización empresarial, as persoas que se relacionan a seguir:
* Pola Confederación de Empresarios de Galicia:
-Titulares:
David Manuel García Vilela.
Gonzalo Corredoira Linares.
Ildefonso Bourio Paz.
Modesto González Freire.
Carlos Carreira Fernández.
Nivardo Rego Valle.
-Suplentes:
Jorge Somoza Lázare.
Alfonso Parga López.
Carmen Castelao Muiña.
Víctor Ferreiro Segade.
Julio Blanco Cadahía.
Andrea Macho Benito.
Santiago de Compostela, 28 de setembro de 2007.
Ricardo Jacinto Varela Sánchez
Conselleiro de Traballo
Ver referencia pdf "19700D001P008.PDF"
RESOLUCIÓN do 1 de outubro de 2007 pola que se lles dá publicidade ás axudas concedidas ao abeiro da Orde do 16 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións a asociacións e entidades sen ánimo de lucro para a realización de actuacións e estratexias sectoriais de promoción e internacionalización da industria galega, e se procede á súa convocatoria (IN512A) (Diario Oficial de Galicia número 79, do 24 de abril de 2007).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 23/10/2007

O artigo 21 das bases reguladoras dispón: «No prazo máximo de tres meses contados desde a data de resolución da concesión publicarase no Diario Oficial de Galicia a relación das subvencións concedidas con indicación da norma reguladora, beneficiario, crédito orzamentario, contía e finalidade da subvención», e unha vez resoltas estas por Resolución do 26 de setembro de 2007,
RESOLVO:
Ordenar a publicación no Diario Oficial de Galicia das axudas concedidas ao abeiro da Orde do 16 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións a asociacións e entidades sen ánimo de lucro para a realización de actuacións e estratexias sectoriais de promoción e internacionalización da industria galega, e se procede á súa convocatoria (IN512A).
Santiago de Compostela, 1 de outubro de 2007.
P.D. (Orde 31-1-2006, DOG do 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "20500D011P055.PDF"
ORDE do 16 de outubro de 2007 pola que se modifica o artigo 16 da Orde do 28 de maio (Diario Oficial de Galicia do 31 de maio) pola que se establecen as bases reguladoras para a concesión, en réxime de concorrencia competitiva, das subvencións aos artesáns titulares de obradoiros artesanais para actuacións de fomento e desenvolvemento do sector artesanal galego, no ámbito da Comunidade Autónoma de Galicia, e se procede á súa convocatoria. Código de procedemento IN201G.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 23/10/2007

Pola Orde do 28 de maio de 2007 aprobáronse as bases reguladoras para a concesión de subvencións aos artesáns titulares de obradoiros artesanais para actuacións de fomento e desenvolvemento do sector artesanal galego, en réxime de concorrencia competitiva, e procedeuse á súa convocatoria para o ano 2007.
No artigo 16 da devandita orde establécese que as subvencións concedidas se farán efectivas unha vez que presente o beneficiario a documentación acreditativa da realización do investimento obxecto da subvención, tendo de prazo para presentala ata o 30 de outubro de 2007, inclusive.
Tendo en conta o atraso producido na resolución da devandita axuda, motivado polo volume de solicitudes presentadas, e polo longo proceso de avaliación, e co fin de viabilizar os procesos de xestión e dado que non se causa prexuízo a terceiros, procede modificar o referido artigo, polo que
DISPOÑO:
A modificación, no referente ao prazo de presentación da documentación acreditativa do investimento obxecto da subvención, do artigo dezaseis da Orde do 28 de maio de 2007, pola que se aproban as bases reguladoras para a concesión, en réxime de concorrencia competitiva, das subvencións aos artesáns titulares de obradoiros artesanais para actuacións de fomento e desenvolvemento do sector artesanal galego, no ámbito da Comunidade Autónoma de Galicia, do seguinte xeito:
O prazo establecerase na resolución de concesión da axuda que, en todo caso, non poderá ser posterior ao 30 de novembro de 2007.
Santiago de Compostela, 16 de outubre de 2007.
Fernando Xabier Blanco Álvarez
Conselleiro de Innovación e Industria
CORRECCIÓN de erros.-Orde do 3 de outubro de 2007 pola que se convocan axudas para a consolidación e a estruturación de unidades de investigación competitivas do sistema galego de I+D+I do ano 2007, en réxime de concorrencia competitiva.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 23/10/2007

Advertidos erros na devandita orde, publicada no Diario Oficial de Galicia número 200, do 16 de outubro de 2007, cómpre facer as seguintes correccións:
-Na páxina 16.816, no primeiro parágrafo da columna segunda, onde di: «O período de referencia para as letras b), c) e d)...», debe dicir: «O período de referencia para as letras b) e c)...».
-Na páxina 16.818, no artigo 18, punto 1º, onde di: «No caso de organismos públicos de investigación será necesario que antes do 15 de novembro de 2007 se remita certificación expresiva da realización dos gastos...», debe dicir: «No caso de organismos públicos de investigación será necesario que na data que se determine na resolución de concesión das axudas, se remita certificación expresiva da realización dos gastos...».
-Na páxina 16.818, no artigo 18, punto 2º, onde di: «No caso de centros de investigación de carácter privado o beneficiario deberá presentar a seguinte documentación antes do 15 de novembro de 2007...», debe dicir: «No caso de centros de investigación de carácter privado o beneficiario deberá presentar a seguinte documentación na data que se determine na resolución de concesión das axudas».
-No anexo IV, onde di: «Modalidades A e B», debe dicir: «Modalidade C».
Estas modificacións non afectan o prazo de presentación de solicitudes.
RESOLUCIÓN do 3 de outubro de 2007, da Secretaría Xeral e do Patrimonio da Consellería de Economía e Facenda, pola que se lles dá publicidade aos convenios de colaboración subscritos por esta consellería no segundo cuadrimestre do ano 2007.
CONSELLERÍA DE ECONOMÍA E FACENDA — III. OUTRAS DISPOSICIÓNS — 23/10/2007

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega,
DISPOÑO:
Artigo único.-Darlle publicidade á relación dos convenios subscritos pola Consellería de Economía e Facenda nos meses de maio, xuño, xullo e agosto do ano 2007, que se incorpora como anexo a esta resolución.
Santiago de Compostela, 3 de outubro de 2007.
Mª Inmaculada Viña Carregal
Secretaria xeral e do Patrimonio da Consellería
de Economía e Facenda
Ver referencia pdf "20500D004P041.PDF"
RESOLUCIÓN do 4 de outubro de 2007 pola que se convocan unhas xornadas sobre o financiamento dos concellos de Galicia, en colaboración coa Dirección Xeral de Administración Local.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 10/10/2007

Dentro do plan de actividades da Escola Galega de Administración Pública para 2007, e de acordo coas funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócanse, en colaboración coa Dirección Xeral de Administración Local, unhas xornadas sobre o financiamento dos concellos de Galicia, dirixidas a membros e persoal das corporacións locais da Comunidade Autónoma galega, que deberán desenvolverse de acordo coas seguintes bases:
Primeira.-Obxectivos.
Estudo e análise do financiamento das corporacións locais.
Segunda.-Contido.
Os ingresos tributarios e urbanísticos.
Ingresos por transferencias e subvencións.
O financiamento dos municipios galegos.
Terceira.-Destinatarios.
Membros e persoal das corporacións locais da Comunidade Autónoma galega. Terán preferencia os membros e persoal das corporacións locais de menos de 50.000 habitantes.
Cuarta.-Desenvolvemento.
Horario: das 9.30 ás 13.30 horas.
Lugares e datas: as xornadas convocadas desenvolveranse en:
A Estrada no salón de actos da Academia Galega de Seguridade Pública, avda. da Cultura, s/n, o día 9 de novembro de 2007.
Verín no salón de actos da Casa da Cultura do Concello de Verín, o día 16 de novembro de 2007.
Guitiriz no Hotel Balneario de Guitiriz, o día 23 de novembro de 2007.
Quinta.-Inscrición.
Prazo: remata o martes día 6 de novembro de 2007.
Para asistir á xornada deberá cubrirse a solicitude correspondente de acordo co modelo anexo e enviarse á Escola Galega de Administración Pública, rúa de Madrid, 2-4, 15707 Santiago de Compostela, admitiranse solicitudes por telefax ao número 981 54 63 30, así como por correo electrónico ao local.egap@xunta.es.
Nº de prazas: limitado á capacidade do local.
Inscricións fóra de prazo: só se admitirán de quedaren prazas baleiras, coa condición de que se cumpran os requisitos xerais antes indicados.
Os peticionarios poderán obter información e confirmación da súa posible admisión, na páxina web
http://egap.xunta.es ou chamando por teléfono
, o día 8 de novembro, das 8.30 ás 14.30 horas, ao seguinte número: 981 54 62 57/63 23.
Sexta.-Modificacións.
A EGAP asumirá a facultade de interpretar e de resolver as incidencias que puidesen xurdir no desenvolvemento das xornadas, así como a facultade de cancelalas se o número de solicitudes non xustificase a súa realización.
Sétima.-Certificado de asistencia.
Entregaráselles ao remate destas xornadas a aquelas persoas inscritas que concorresen asiduamente a elas, cando a súa asistencia sexa igual ou superior ao 85% das horas lectivas programadas, e expresarase, neste documento, a natureza da actividade e a data da súa realización.
Santiago de Compostela, 4 de outubro de 2007.
Antonio Izquierdo Escribano
Director da Escola Galega de Administración Pública
Ver referencia pdf "19700D021P049.PDF"
ORDE do 20 de setembro de 2007 pola que se declara de interese galego a Fundación Dieta Atlántica e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE — III. OUTRAS DISPOSICIÓNS — 10/10/2007

Con data do 19 de xullo de 2007 foi publicada no Diario Oficial de Galicia a orde da Consellería de Presidencia, Administracións Públicas e Xustiza, do 11 de xullo de 2007, pola que se clasifica como de interese sanitario a Fundación Dieta Atlántica, adscribíndoa á Consellería de Sanidade, que exercerá plenamente o protectorado sobre ela.
Esta fundación, de acordo co establecido no artigo 4 dos seus estatutos, ten como obxecto fomentar o estudo, a investigación e a difusión da dieta atlántica para a saúde e o benestar da poboación. Dentro deste obxecto o Padroado terá plena liberdade para determinar a actividade da fundación, para os obxectivos concretos que, a xuízo daquel, sexan os máis axeitados ou convenientes en cada momento.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e da súa Presidencia, e segundo o establecido no artigo 5 da Lei 12/2006, do 1 de decembro, de fundacións de interese galego, e no artigo 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Primeiro.-Declarar de interese galego a Fundación Dieta Atlántica, ao cumprir os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da Fundación Dieta Atlántica no Rexistro de Fundacións de Interese Galego, sección da Consellería de Sanidade, para os efectos constitutivos da Lei 12/2006, do 1 de decembro, de fundacións de interese galego.
Terceiro.-A devandita fundación queda sometida ao disposto na normativa de xeral aplicación, en especial, á obriga de lles dar publicidade suficiente ás súas actividades e á ausencia de ánimo de lucro na prestación dos seus servizos, queda obrigada a renderlle contas anualmente ao protectorado e xustificar, a través dunha memoria anual, o cumprimento das cargas fundacionais, así como a presentar o proxecto de orzamento, con anterioridade ao inicio do exercicio económico para o cal se formula e a solicitar as preceptivas autorizacións do protectorado.
Santiago de Compostela, 20 de setembro de 2007.
Mª José Rubio Vidal
Conselleira de Sanidade
ORDE do 4 de outubro de 2007 pola que se amplía a dotación orzamentaria para a concesión das axudas destinadas ao apoio das actividades de fomento, difusión, profesionalización e especialización do sector gandeiro galego no marco do Programa de mellora gandeira de Galicia.
CONSELLERÍA DO MEDIO RURAL — III. OUTRAS DISPOSICIÓNS — 10/10/2007

Orde do 11 de maio de 2007( DOG nº 94, do mércores, 16 de maio), pola que se establecen as bases reguladoras das axudas destinadas ao apoio das actividades de fomento, difusión, profesionalización e especialización do sector gandeiro galego no marco do Programa de mellora gandeira de Galiza
No seu artigo 14º precísanse as aplicacións orzamentarias e o importe económico previsto para o financiamento das ditas axudas, e no seu parágrafo 2 sinálase que as dotacións iniciais se poderán incrementar, de ser procedente, tramitando o expediente de xeración e ampliación de crédito oportuno.
Co obxecto de poder amparar todas as solicitudes nas distintas liñas de axuda establecidas, e posto que a dotación inicial resulta insuficiente, aprobáronse os correspondentes expedientes de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.I.3 do Estatuto de autonomía de Galicia e facendo uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e a Lei 1/1983, reguladora da Xunta e do seu presidente.
DISPOÑO:
Artigo único.
1. Amplíase a dotación orzamentaria que se establece na Orde do 11 de maio de 2007 (DOG nº 94 do mércores, 16 de maio), pola que se establecen as bases reguladoras das axudas destinadas ao apoio das actividades de fomento, difusión, profesionalización e especialización do sector gandeiro galego no marco do Programa de mellora gandeira de Galicia.
2. O incremento da dotación será de:
60.000 euros, con cargo á aplicación orzamentaria 11.03.713-C.760.0
414.324,87 euros, con cargo á aplicación orzamentaria 11.03.713-C.781.0
43.700,13 euros, con cargo á aplicación orzamentaria 11.03.713-C.780.3 dos orzamentos xerais da Comunidade Autónoma de Galicia para o ano 2007.
3. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta o prazo de presentación de solicitudes establecido na devandita Orde do 11 de maio de 2007.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 4 de outubro de 2007.
Alfredo Suárez Canal
Conselleiro do Medio Rural
ORDE do 4 de outubro de 2007 pola que se amplía a dotación orzamentaria para a concesión das axudas para o fomento do asociacionismo na utilización de maquinaria agrícola en Galicia convocadas pola Orde do 11 de maio de 2007.
CONSELLERÍA DO MEDIO RURAL — III. OUTRAS DISPOSICIÓNS — 10/10/2007

Pola Orde do 11 de maio de 2007 establecéronse as bases e convocáronse para o ano 2007 as axudas para o fomento do asociacionismo na utilización de maquinaria agrícola en Galicia (DOG nº 95, do 18 de maio).
No artigo 21º.-Financiamento. Relativo ao financiamento destas axudas, detállase a aplicación orzamentaria e o importe económico previsto para elas. Tendo en conta o elevado número e dimensión das solicitudes de axuda que se recibiron e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar as solicitudes de axuda presentadas, sempre que cumpran co establecido na orde desta consellería citada anteriormente.
En virtude do exposto, de conformidade co artigo 30.1º 3 do Estatuto de autonomía de Galicia, e no uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, a Lei 1/1983, reguladora da Xunta e do seu presidente,
DISPOÑO:
Artigo único.
Primeiro.-Amplíase para o ano 2007 a dotación orzamentaria que se recolle na orde desta consellería, do 11 de maio de 2007 (Diario Oficial de Galicia nº 95, do 18 de maio), pola que se convocan para o ano 2007 as axudas para o fomento do asociacionismo na utilización de maquinaria agrícola en Galicia, nun total de 600.000 euros, con cargo á partida orzamentaria 11.03.712-C.770.1.
Segundo.-Esta modificación non afecta o prazo que se establece para a presentación de solicitudes de axuda na devandita Orde do 11 de maio de 2007.
Santiago de Compostela, 4 de outubro de 2007.
Alfredo Suárez Canal
Conselleiro do Medio Rural
RESOLUCIÓN do 24 de setembro de 2007 pola que se lles dá publicidade ás axudas concedidas ao abeiro da Orde do 25 de maio de 2007, pola que se aproban as bases reguladoras para a concesión, en réxime de concorrencia competitiva, das subvencións ás asociacións profesionais de artesáns cuxo ámbito de actuación se desenvolva na Comunidade Autónoma de Galicia, para o fomento do sector artesanal galego, e se procede á súa convocatoria (Diario Oficial de Galicia número 105, do 1 de xuño de 2007).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 10/10/2007

O artigo 21 das bases reguladoras da orde dispón: «No prazo máximo de tres meses, contados desde a data de resolución da concesión, publicarase no Diario Oficial de Galicia a relación das subvencións concedidas con indicación da norma reguladora, beneficiario, crédito orzamentario, contía e finalidade da subvención».
Na súa virtude,
RESOLVO:
Ordenar a publicación no Diario Oficial de Galicia das axudas concedidas ao abeiro da Orde do 25 de maio de 2007, pola que se aproban as bases reguladoras para a concesión, en réxime de concorrencia competitiva, das subvencións ás asociacións profesionais de artesáns cuxo ámbito de actuación se desenvolva na Comunidade Autónoma de Galicia, para o fomento do sector artesanal galego, e se procede á súa convocatoria (IN-201F).
Santiago de Compostela, 24 de setembro de 2007.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "19700D012P023.PDF"
RESOLUCIÓN do 19 de setembro de 2007 pola que se lle dá publicidade ás axudas concedidas ao abeiro da Orde do 9 de abril de 2007, pola que se establecen as bases reguladoras para a concesión, en réxime de concorrencia competitiva, das subvencións a asociacións e entidades sen ánimo de lucro para a realización de actuacións sectoriais de sensibilización e difusión en materia de responsabilidade social empresarial da industria galega, e se procede á súa convocatoria (IN531A) (Diario Oficial de Galicia número 73, do 16 de abril), modificada pola Orde do 11 de maio de 2007 (Diario Oficial de Galicia número 93, do 15 de maio).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 10/10/2007

O parágrafo primeiro do artigo 21 das bases reguladoras dispón: «No prazo máximo de tres meses contados desde a data de resolución da concesión publicarase no Diario Oficial de Galicia a relación das subvencións concedidas con indicación da norma reguladora, beneficiario, crédito orzamentario, contía e finalidade da subvención», e unha vez resoltas estas por Resolución do 30 de agosto de 2007,
RESOLVO:
Ordenar a publicación no Diario Oficial de Galicia das axudas concedidas ao abeiro da Orde do 9 de abril de 2007, pola que se establecen as bases reguladoras para a concesión, en réxime de concorrencia competitiva, das subvencións a asociacións e entidades sen ánimo de lucro para a realización de actuacións sectoriais de sensibilización e difusión en materia de responsabilidade social empresarial da industria galega, e se procede á súa convocatoria (IN531A).
Santiago de Compostela, 19 de setembro de 2007.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "19700D010P020.PDF"
RESOLUCIÓN do 21 de setembro de 2007, da Secretaría Xeral da Consellería de Innovación e Industria, pola que se lles dá publicidade aos convenios de colaboración subscritos por esta consellería no segundo cuadrimestre de 2007.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 10/10/2007

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG número 136, do 14 de xullo), imponlle a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
RESOLVO:
Darlle publicidade á relación dos convenios subscritos pola Consellería de Innovación e Industria nos meses de maio, xuño, xullo e agosto do ano 2007, que se incorpora como anexo a esta resolución.
Santiago de Compostela, 21 de setembro de 2007.
Emilio Nogueira Moure
Secretario xeral da Consellería de Innovación
e Industria
Ver referencia pdf "19700D011P021.PDF"
RESOLUCIÓN do 21 de setembro de 2007 pola que se lle dá publicidade ao acordo do tribunal encargado de avaliar as probas para a obtención de capacitación profesional para o exercicio da actividade de transportista por estrada, axencia de transportes, transitario e almacenista-distribuidor, convocadas por Resolución do 3 de xaneiro de 2007, da Dirección Xeral de Transportes, acordo polo que se elevan a definitivas as relacións provisorias de aprobados.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 10/10/2007

Por Resolución do 3 de xaneiro de 2007, da Dirección Xeral de Transportes, convocáronse probas para a constatación da capacitación profesional para o exercicio da actividade de transportista por estrada, axencia de transportes, transitario e almacenista-distribuidor. Con data do 2 de xullo de 2007 publicáronse as relacións provisorias de aspirantes declarados aptos nas probas. Transcorrido o prazo establecido para presentar as correspondentes reclamacións, e examinadas estas, o tribunal cualificador adoptou o seguinte acordo:
Primeiro.-Elevar a definitivas as relacións provisorias de aprobados.
Segundo.-Expoñer as devanditas relacións definitivas de aprobados nos lugares indicados na resolución de convocatoria. Tamén se poderán consultar na páxina web da Dirección Xeral de Transportes, no seguinte enderezo da internet:
http://www.cptopt.xunta.es/portal/cidadan/lang/gl/pid/109
Terceiro.-Que se publique esta resolución no Diario Oficial de Galicia.
Contra esta resolución pode interpoñerse recurso de alzada ante a directora xeral de Transportes (CPTOPT), da Xunta de Galicia, no prazo dun mes contado a partir do día seguinte ao da publicación no Diario Oficial de Galicia do presente acordo. Transcorridos tres meses desde a interposición do recurso sen que se notifique a súa resolución, entenderase desestimado, e quedará expedita a vía procedente.
Santiago de Compostela, 21 de setembro de 2007.
Antón García Río
Presidente do tribunal
CORRECCIÓN de erros.-Orde do 18 de setembro de 2007 pola que se establecen as bases reguladoras para a concesión das subvencións a persoas físicas e xurídicas titulares de autorizacións de transporte público por estrada para o fomento das condicións de seguridade e da incorporación de novas tecnoloxías e melloras ambientais, e se procede á súa convocatoria para o ano 2007.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 10/10/2007

Advertidos erros na devandita orde, publicada no DOG nº 184, do 21 de setembro de 2007, cómpre facer as seguintes correccións:
-Na páxina 15.569, na letra d do artigo 3.2º, onde di: «e mantelo ininterrompidamente ata o momento en que se resolva esta ver a presente convocatoria de subvencións», debe dicir: «e mantelo ininterrompidamente ata o momento en que se proceda a resolver esta convocatoria de subvencións».
-Na páxina 15.570, no punto IV do artigo 5.3º, onde di: «auditoría interna de prevención de riscos laborais»; debe dicir: «auditoría de prevención de riscos laborais».
-Na páxina 15.570, no número 1º do artigo 6, onde di: «
http://www.cptopt.xunta.es/portal/cidadan/lang/ gl/_pid/2100»
; debe dicir: «http://www.cptopt.xunta.es/portal/cidadan/lang/gl/pid/2100».
RESOLUCIÓN do 15 de setembro  de 2007, da Secretaría Xeral de Política Lingüística, pola que se lles dá publicidade aos convenios de colaboración subscritos por esta secretaría xeral no segundo cuadrimestre do ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/10/2007

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Política Lingüística, no segundo cuadrimestre do ano 2007, os cales se relacionan no anexo a esta resolución.
Santiago de Compostela, 15 de setembro de 2007.
María Sol López Martínez
Secretaria xeral de Política Lingüística
Ver referencia pdf "19700D002P008.PDF"
RESOLUCIÓN do 28 de setembro de 2007, da Secretaría Xeral da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no segundo cuadrimestre.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 23/10/2007

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG número 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de maio, xuño, xullo e agosto do ano 2007, que se incorpora como anexo a esta resolución.
Santiago de Compostela, 28 de setembro de 2007.
Santiago Antonio Roura Gómez
Secretario xeral da Consellería de Presidencia, Administracións Públicas e Xustiza
Ver referencia pdf "20500D004P041.PDF"
RESOLUCIÓN do 20 de setembro de 2007 pola que se fai pública a concesión de dezaseis bolsas para a formación de dinamizadoras e dinamizadores da Igualdade en Galicia convocadas pola Orde do 7 de xuño de 2007.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 23/10/2007

A orde da Vicepresidencia da Igualdade e do Benestar do 7 de xuño de 2007 (DOG do 28 de xuño) aproba as bases que rexerán a convocatoria de dezaseis bolsas para a formación de dinamizadoras e dinamizadores da Igualdade en Galicia.
Na súa virtude, e tendo en conta a proposta da comisión de selección prevista no artigo 8º das bases da convocatoria, esta secretaría
RESOLVE:
Primeiro.-Ordenar a publicación no Diario Oficial de Galicia da relación de beneficiarias das bolsas. Esta relación achégase como anexo.
Segundo.- No caso de producirse algunha renuncia, de acordo co establecido no artigo 10º da orde de convocatoria, adxudicarase a correspondente bolsa o/a candidato/a que corresponda, segundo a orde de puntuación, dos/das que figuran na listaxe definitiva de persoas admitidas-seleccionadas, publicado na páxina web oficial da Vicepresidencia da Igualdade e do Benestar o 27 de agosto de 2007.
Terceiro.-En caso de dúbida, dificultades técnicas ou necesidade de máis información, poderán dirixirse á Secretaría Xeral da Igualdade a través do teléfono: 981 99 91 64 ou do número de fax: 981 95 76 90.
Santiago Compostela, 20 de setembro de 2007.
Anxo Manuel Quintana González
Vicepresidente da Igualdade e do Benestar
Ver referencia pdf "20500D001P006.PDF"
RESOLUCIÓN do 17 de setembro de 2007, da Dirección Xeral de Calidade e Avaliación Ambiental, pola que se publican as subvencións concedidas para a realización de investimentos en instalacións para a prevención e redución da contaminación do ambiente, concedidas ao abeiro da Orde do 14 de marzo de 2007 (Diario Oficial de Galicia número 59, do 23 de marzo).
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 15/10/2007

De conformidade co establecido nos artigos 18 da Lei 38/2003, do 17 de novembro, xeral de subvencións, 78.8º del Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia e, tamén, de conformidade co disposto no artigo 13.4º da Orde do 14 de marzo de 2007, pola que se convoca e regula o réxime de concesión de axudas a empresas que realicen investimentos encamiñados á prevención e redución da contaminación a través de melloras tecnolóxicas aplicadas a procesos, cambios nas materias primas e produtos e á reutilización ou valoración non enerxética, publícase un extracto das resolucións de concesión das axudas concedidas ao abeiro da devandita orde, emitidas por esta dirección xeral.
Finalidade da axuda: todas estas axudas teñen como finalidade fomentar a protección do ambiente, co fin de minimizar a contaminación e reducir o impacto sobre o medio e obter melloras ambientais a través de cambios nos procesos, produtos ou nas materias primas e na súa utilización, reutilización en fábrica dos residuos xerados e cambios tecnolóxicos.
Norma reguladora: Orde do 14 de marzo de 2007 pola que se convoca e regula o réxime de concesión de axudas a empresas que realicen investimentos encamiñados á prevención e redución da contaminación a través de melloras tecnolóxicas aplicadas a procesos, cambios nas materias primas e produtos e á reutilización ou valoración non enerxética (DOG nº 59, de 23 de marzo).
Aplicación orzamentaria: 15.03.541D.770.0.
Crédito orzamentario: 750.000 euros.
Ver referencia pdf "19900D008P022.PDF"
RESOLUCIÓN do 17 de setembro de 2007, da Dirección Xeral de Calidade e Avaliación Ambiental, pola que se publican as subvencións concedidas para a realización de investimentos en melloras ambientais dos centros autorizados de reciclaxe e descontaminación de vehículos en Galicia, concedidas ao abeiro da Orde do 15 de marzo de 2007 (Diario Oficial de Galicia número 59, do 23 de marzo).
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 15/10/2007

De conformidade co establecido nos artigos 18 da Lei 38/2003, do 17 de novembro, xeral de subvencións, 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia e, tamén, de conformidade co disposto no artigo 13.4º da Orde do 15 de marzo de 2007, pola que se convoca e regula o réxime de concesión de subvencións en melloras ambientais dos centros de autorizados de reciclaxe e descontaminación de vehículos en Galicia, publícase un extracto das resolucións de concesión das axudas concedidas ao abeiro da devandita orde, emitidas por esta dirección xeral.
Finalidade da axuda: todas estas axudas teñen como finalidade contribuír no fomento da protección do ambiente, co fin de minimizar a contaminación e reducir o impacto sobre o medio e obter melloras ambientais a través de investimentos que se realicen en: zonas de recepción e/ou almacenamento; descontaminación; reciclaxe/fragmentación e descontaminación, co fin de minimizar a contaminación sobre o medio, e obter melloras ambientais a través do reciclado dos residuos xerados.
Norma reguladora: Orde do 15 de marzo de 2007 pola que se convoca e regula o réxime de concesión de subvencións en melloras ambientais aos centros de autorizados de reciclaxe e descontaminación de vehículos en Galicia, sector de despezamentos de Galicia (DOG nº 59, do 23 de marzo).
Aplicación orzamentaria: 15.03.541D.770.0.
Crédito orzamentario: 300.000 .
Empresas beneficiarias e importe da subvención concedida a cada unha delas expresada en euros, por orde alfabética:
Ver referencia pdf "19900D006P021.PDF"
Santiago de Compostela, 17 de setembro de 2007.
Joaquín Lucas Buergo del Río
Director xeral de Calidade e Avaliación Ambiental
RESOLUCIÓN do 4 de outubro de 2007, da Secretaría Xeral da Consellería de Sanidade, pola que se convocan probas de avaliación para a obtención de certificados individuais de manexo de desfibriladores externos por persoal non médico.
CONSELLERÍA DE SANIDADE — III. OUTRAS DISPOSICIÓNS — 15/10/2007

Visto o escrito presentado con data do 1 de outubro de 2007 por Marcos Gómez Paz, actuando en representación da entidade Cruz Vermella Española en Galicia, con domicilio para os efectos de notificacións na rúa Cruz Vermella Española, 1, 15002 A Coruña, e tendo en conta os seguintes feitos:
Primeiro.-Con data do 1 de outubro de 2007, a entidade Cruz Vermella Española en Galicia, acreditada como entidade de formación de persoal non médico para o manexo de desfibriladores, presentou escrito dirixido ao secretario xeral da Consellería de Sanidade, no cal expoñía a súa intención de levar a cabo a programación que no mesmo escrito se indica.
Segundo.-Segundo a programación presentada, os cursos que se van realizar son os seguintes:
Mes: outubro.
Datas: 11.
Horario: das 9.30 ás 14.30 horas e das 16.00 ás 20.00 horas.
Lugar: Club Financiero de Vigo.
Terceiro.-De conformidade coa solicitude presentada, a composición do tribunal encargado de realizar as probas será a seguinte:
Instrutor: Marcos Domínguez Arias.
Fundamentos de dereito.
Primeiro.-De conformidade co previsto no artigo 13.3º do Decreto 99/2005, do 21 de abril, polo que se regula a formación e o uso de desfibriladores externos por persoal non médico, a Secretaría Xeral da Consellería de Sanidade é o órgano competente para a convocatoria das probas de avaliación para a obtención do certificado individual correspondente.
Segundo.-A solicitude presentada reúne os requisitos mínimos exixidos no devandito artigo 13.3º do Decreto 99/2005, do 21 de abril, consistentes na determinación da entidade encargada da organización e do desenvolvemento das probas, a composición dos tribunais encargados de realizalas e o lugar, a data e a hora de realización destas.
Por canto antecede,
RESOLVO:
Convocar as probas de avaliación correspondentes á programación presentada pola entidade Cruz Vermella Española, tendentes á obtención dos certificados individuais para os participantes que as superen, e que terán lugar nas datas, nas horas e nos lugares determinados na solicitude presentada.
Para a expedición dos certificados individuais observarase o previsto no artigo 14 do Decreto 99/2005, do 21 de abril, polo que se regula a formación e o uso de desfibriladores externos por persoal non médico.
Contra a presente resolución, que non lle pon fin á vía administrativa, a entidade interesada poderá interpoñer recurso de alzada ante a conselleira de Sanidade no prazo dun mes, de conformidade co previsto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 4 de outubro de 2007.
José Manuel Peña Penabad
Secretario xeral da Consellería de Sanidade
RESOLUCIÓN do 19 de setembro de 2007, da Secretaría Xeral da Consellería Cultura e Deporte, pola que se lles dá publicidade aos convenios de colaboración subscritos por esta consellería no último cuadrimestre.
CONSELLERÍA DE CULTURA E DEPORTE — III. OUTRAS DISPOSICIÓNS — 16/10/2007

O artigo 11 da Lei 4/2006, do 30 de xuño, de transparencia e boas prácticas na Administración pública galega impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración previstos no artigo 3.1º c) do texto refundido da Lei de contratos das administracións públicas, subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Cultura e Deporte nos meses de maio, xuño, xullo e agosto do ano 2007, que se incorpora como anexo a esta resolución.
Santiago de Compostela, 19 de setembro de 2007.
Carlos Amoedo Souto
Secretario xeral da Consellería de Cultura
e Deporte
Ver referencia pdf "20000D003P018.PDF"